cyanic-selkie/wikianc huggingface dataset:
Etta Moten Barnett
Ta sündis Texase osariigis Weimaris metodisti õpetaja tütrena. Etta Moten käis seejärel Kansase ülikoolis ning lõpetas selle laulu ja näitekunsti alal. Seejärel asus ta elama New Yorki, kus hakkas laulma koos Eva Jessye kooriga. Ta mängis Broadway lavastuses "Zombie".
31. jaanuaril 1933 sai temast esimene mustanahaline täht, kes on esinenud Valges Majas. 1933 mängis ta kahes muusikafilmis: "Flying Down to Rio" (kus ta laulis laulu "The Carioca") ja "Gold Diggers of 1933".
George Gershwin võttis ta asendama Bessi osatäitjat ooperi "Porgy ja Bessi" lavastuses 1942. aastal. Ta tegi kaasa ka turnee.
Barnett lõpetas esinemise 1952. aastal hääleprobleemide tõttu. Hiljem tegi ta kaasa Neegrinaiste Rahvuslikus Nõukogus. 1950.–1960. aastatel juhtis ta Chicagos raadiosaadet "I Remember When".
Isiklikku
Esimest korda abiellus ta varakult oma keskkooliaegse õpetaja Curtis Brooksiga. Nad olid abielus kuus aastat ja said kolm tütart, kuid abielu jooksis karile.
1934. aastal abiellus ta Claude Albert Barnettiga, kes juhtis toona Chicagos kirjastust Associated Negro Press.
Ta suri 102-aastaselt Chicago's Mercy Hospitalis kõhunäärmevähki.
Hudsoni laht
right|222px|thumb|Hudsoni laht [[Kanadas]] right|222px|thumb|Kunagine [[Ruperti maa ümber Hudsoni lahe]] Hudsoni laht (inglise Hudson Bay, prantsuse baie d'Hudson) on suur siselaht Kanadas, mis eraldab Labradori poolsaart Kanada lääneosast. See on Põhja-Jäämere osa ja asub Põhja-Ameerika põhjakirdeosas. Hudsoni lahe pindala on 1,23 miljonit km².
Ajalugu
Laht on nimetatud inglise maadeavastaja Henry Hudsoni järgi, kes uuris lahte 1611. aastal oma teisel ekspeditsioonil Põhja-Ameerikasse.
Vasarhailased
Vasarhailased (Sphyrnidae) on kõhrkalade sugukond seltsist hallhailised (Carcharhiniformes). Nimetuse on nad saanud ebatavalise ja selgelt äratuntava peakuju järgi.
Sugukonda kuuluvad perekonnad vasarhai (Sphyrna; 8 liiki) ja haamerhai (Eusphyra; ainus liik Eusphyra blochii).
Kaitsmine
Märtsis 2013 kanti kolme tüüpi ohustatud ja majanduslikku väärtust omavat haid Washingtoni konventsiooni (CITES) II kategooriasse: vasarhailased, pikkuim-hallhai ja heeringhai. See tähendab, et nende püüdmine ja nendega äritsemine on edaspidi reguleeritud ning nõuab litsentsi.
2002. aasta Rahvaste Ühenduse mängud
thumb|right|Manchesteri linnastaadion – mängude peaareen 2002. aasta Rahvaste Ühenduse mängud olid 17. Rahvaste Ühenduse mängud. Need toimusid 25. juulist kuni 4. augustini Manchesteris Inglismaal. See oli suurim spordivõistlus Inglismaal, mis on seal kunagi peetud, jättes varju isegi 1948. aasta suveolümpiamängud.
Gagauusia
thumb|Gagauusia haldusjaotuse kaart Gagauusia on gagauuside rahvuslik autonoomia Moldova lõunaosas. Moldova parlament andis gagauusidele autonoomia 1994. aasta detsembris. Enne seda olid gagauusid 1990. aastal välja kuulutanud Gagauusi Vabariigi.
2014. aasta rahvaloenduse andmetel moodustasid gagauusid Gagauusia elanikest 83,8%.
Välislingid
🇲🇩
Lii
Lii (hiina 里, lǐ) on traditsiooniline Hiina pikkusühik. Selle pikkus oli 180 zhang ' i ehk umbes 644,4 m. Ajaloo jooksul on selle pikkus varieerunud. 1984. aastal läks Hiina RV ametlikult üle meetermõõdustikule ja lii pikkuseks määrati 500 m.
Lii laenati ka Koreasse ja Jaapanisse, kus seda nimetatakse ri. Jaapanis on ri pikkus 3927,27 m, Koreas 392,72 m.
Ri Ri
Derbent
Derbent on linn Venemaal Dagestani Vabariigis. Asub Kaspia mere ääres.
Grand Central Oyster Bar & Restaurant
pisi|Oyster Bar Grand Central Oyster Bar & Restaurant on tuntud meretoite serveeriv restoran New Yorgis, mis asub maailma suurima raudteejaama Grand Central Terminali keldrikorrusel.
Zelenodolski rajoon
Zelenodolski rajoon on 2. järgu haldusüksus Venemaal Tatarstanis. Rajooni keskus on Zelenodolski linn.
Rajoonis on 1 linn ja 20 külaasundust, kus on kokku 106 asulat.
2016. aastal oli rajooni elanike arv 164 783. 2010. aasta seisuga olid elanikest 48,7% venelased, 46,2% tatarlased, 0,7% tšuvašid ja 0,5% marid.
RNA
Ribonukleiinhape ehk RNA (inglise ribonucleic acid; varasem eestikeelne lühend RNH) on bioloogiline makromolekul ehk biopolümeer. RNA osaleb mitmetes eluks vajalikes protsessides, näiteks geenide kodeerimisel ja dekodeerimisel, geenide regulatsioonis ja ekspressioonis. RNA on üheahelaline polünukleotiidide jada, mis on omavahel seotud fosfodiestersidemetega. Rakulised organismid kasutavad geneetilise informatsiooni vahendajana informatsiooni-RNA-d (mRNA ehk messenger-RNA), samas on mõnedel viirustel geneetiline informatsioon kodeeritud RNA kujul.
Mõned RNA molekulidest rakus on katalüütiliselt aktiivsed, mõned vastutavad geeniekspressiooni eest, mõned on rakuliste signaalide vastuvõtjad ning vahendajad. Üks nendest protsessidest on valgusüntees ribosoomis, kus mRNA-d osalevad valgu monomeeride ehk aminohapete kokkuliitmisel polüpeptiidideks. Selleks protsessiks on vajalikud ka transport-RNA-d (tRNA), mis transpordivad aminohappeid ribosoomi, ja ribosoomi-RNA-d (rRNA), mis ühendavad aminohapped omavahel valkudeks.
Võrdlus DNA-ga
RNA keemiline struktuur on väga sarnane DNA omaga, kuid erineb sellest kolmel moel:
Nagu ka DNA-s on enamikus bioloogiliselt aktiivsetes RNA-des, näiteks mRNA, tRNA, rRNA, snRNA ja teised mittekodeerivad RNA-d, komplementaarsed järjestused, mis võimaldavad RNA-l voltuda ja moodustada kaksikheeliks. Selliste RNA-de analüüsimine on näitanud, et nad ei ole primaarstruktuuriga. Erinevalt DNA-st ei sisalda paardunud RNA pikki kaksikheelikseid, vaid pigem lühikeste heeliksite kogumeid, mis moodustavad globulaarsete valkudega sarnaseid struktuure. Heeliksite kogumeid moodustades on RNA võimeline omandama ensüümidele omast katalüütilist aktiivsust. Katalüütilise aktiivsusega RNA-d nimetatakse ribosüümiks. Näiteks peptiidsideme sünteesi eest vastutab ribosoomis 23S rRNA, millel on katalüütiline ehk ribosüümne aktiivsus.
Struktuur
Iga nukleotiid RNA-s sisaldab suhkrujäägina riboosi, mille süsinikud nummerdatakse 1’ kuni 5’. 1’ positsioonile on seondunud alus, adeniin (A), tsütosiin (C), guaniin (G) või uratsiil (U). Adeniin ja guaniin on puriinid, tsütosiin ja uratsiil on pürimidiinid. Fosfaatgrupp on seondunud ühe riboosi 3’ ja teise riboosi 5’ süsinikuga. Füsioloogilisel pH-l on fosfaatgrupid negatiivse laenguga ja seega on RNA negatiivse laenguga molekul ehk polüanioon. Lämmastikalused võivad vesiniksidemeid moodustada tsütosiini ja guaniini, adeniini ja uratsiili ning guaniini ja uratsiili vahel.
Struktuuriliselt eristab RNA DNA-st riboosi 2’ süsinikule seondunud hüdroksüülgrupp. RNA biheeliks võtab selle funktsionaalse grupi tõttu A-vormi, DNAl on dominantseks konformatsiooniks ehk ruumiliseks struktuuriks B-vorm. A-vorm tingib RNA kaksikheeliksil väga sügava ja kitsa suure vao ning madala ja laia väikse vao. 2’-OH grupi olemasolu tõttu on konformatsiooniliselt paindlikes RNA regioonides võime keemiliselt atakeerida külgnevaid fosfodiestersidemeid ja lõhestada RNA suhkur-fosfaat selgrooga.
RNA transkribeeritakse ainult nelja lämmastikalusega (adeniin, tsütosiin, guaniin ja uratsiil), kuid aluseid ja seondunud suhkrujääke on võimalik erinevatel viisidel modifitseerida. Pseudouridiin (Ψ) ja ribotümidiin (T) on ühed enamlevinud RNA modifikatsioonid. Pseudouridiin moodustub, kui uratsiili ja riboosi vahel muutub C-N side C-C sidemeks. Veel üks tavaline RNA molekulis leiduv modifikatsioon hüpoksantiin on puriini derivaat ning nukleosiidina kutsutakse inosiiniks (I). Inosiinil on võtmeroll geneetilise koodi Wobble hüpoteesis, mille järgi tRNA antikoodoni 5'alus, mis seondub mRNA koodoni 3'alusega ei ole ruumiliselt nii piiratud ning võivad ebastandardselt aluspaarduda.
Süntees
RNA sünteesi katalüüsib ensüüm, RNA polümeraas, mis kasutab üht DNA-ahelat matriitsina, et sünteesida komplementaarne RNA ahel eehk transkript, seda protsessi nimetatakse transkriptsiooniks. Transkriptsiooni initsiatsioon algab ensüümi seondumisega DNA promootori järjestusele. DNA kaksikheeliksi kerib lahti polümeraasi helikaasse aktiivsusega piirkond. RNA polümeraas liigub seejärel mööda matriitsahelat 3’–5’ suunal ja uue RNA molekuli süntees toimub 5’–3’ suunal. DNA järjestuses on kindlaks määratud, millal RNA süntees lõpetatakse ehk termineeritakse.
On olemas ka rida RNA-sõltuvaid RNA polümeraase, mis kasutavad matriitsina RNA-d, et sünteesida uus RNA ahel. Näiteks mitmed RNA viirused kasutavad seda ensüümi oma genoomi replitseerimiseks. Lisaks on RNA-sõltuv RNA polümeraas oluline RNA interferentsi toimimisel.
Ülevaade
Informatsiooni-RNA (mRNA) on RNA, mis kannab informatsiooni DNA-lt ribosoomile. mRNA-de kodeerivad järjestused määravad aminohappelise järjestuse sünteesitavas valgus. Paljud RNA-d ei kodeeri valku, umbes 97% transkriptsiooni produktidest eukarüootides. ).
Mittekodeerivad RNAd võivad olla kodeeritud enda geenide poolt (RNA geenid), kuid võivad olla ka pre-mRNA-st välja lõigatud intronid. Kõige tavalisemad mittekodeerivad RNA-d on transpordi-RNA (tRNA) ja ribosoomi-RNA (rRNA) ning mõlemad on olulised translatsiooni protsessis. On olemas selliseid mittekodeerivaid RNA-sid, mis osalevad geeniregulatsioonis, RNA töötlemises ja teistes protsessides. Mõned RNA-d on võimelised katalüüsima keemilisi reaktsioone nagu näiteks teiste RNA-de lõikamine ja ligeerimine ning peptiidsideme moodustumine ribosoomis – selliseid RNA-sid kutsutakse ribosüümideks.
Translatsioonis
mRNA kannab informatsiooni valgujärjestuse kohta ribosoomi, mis on valgusünteesi masinavärgiks rakus. mRNA on kodeeritud niimoodi, et järjestikused kolm nukleotiidi (koodon) vastavad ühele aminohappele. Kui eukarüootsetes rakkudes on DNA-lt transkribeeritud mRNA eellasmolekul (pre-mRNA), siis protsessitakse see mRNA-ks. Protsessimise käigus lõigatakse välja intronid – pre-mRNA mittekodeerivad alad. Seejärel eksporditakse mRNA tuumast tsütoplasmasse, kus ta seondub ribosoomile ja transleeritakse tRNA abiga vastavaks valguks. Prokarüootses rakus, millel puudub tuum ja tsütoplasmavõrgustik, võib mRNA seonduda ribosoomile ka juba mRNA transkribeerimise ajal.
Transpordi-RNA (tRNA) on väike RNA ahel, mis kannab kindlaid aminohappeid ribosoomi valgusünteesi aktiivtsentrisse, kus aminohapped liidetakse kasvavale polüpeptiidahelale. tRNA-l on piirkonnad aminohapete seondumiseks ja antikoodonregioon koodonite äratundmiseks mRNA ahelal.
Ribosoomi-RNA (rRNA) on ribosoomi katalüütiline komponent. Eukarüootsed ribosomid koosnevad neljast erinevast rRNA molekulist: 18S, 5.8S, 28S and 5S rRNA. Kolm rRNA molekuli sünteesitakse tuumakeses ja üks sünteesitakse mujal. Tsütoplasmas moodustavad ribosomaalsed RNA-d ja valgud nukleoproteiini ehk ribosoomi. Ribosoom seob mRNA-d ja teostab valgusünteesi. Ühele mRNA-le võib korraga seonduda mitu ribosoomi.
Regulatoorsed RNA-d
Mitmed RNA-de tüübid on võimelised geeniekspressiooni maha suruma olles komplementaarsed transleeritavale mRNA-le või geenidele DNA-s. MikroRNA-sid (miRNA; 21-22nt) leidub eukarüootsetes rakkudes. Enam on kirjeldatud neid taimedes ja ussikestes, samuti on inimestel umbes 250 geeni, mis kodeerivad miRNA-sid. miRNAd toimivad läbi RNA interferentsi (RNAi), kus miRNA efektorkompleks ja ensüümid saavad seonduda komplementaarsele RNA-le, blokeerida mRNA transleerimist või kiirendada mRNA degradatsiooni.
Väike interfereeriv RNA (siRNA; 20–25 nt) on lühike kaheahelaline RNA. Neid tekib tihti viraalsete RNAde lagundamisel, samas on ka endogeenseid siRNAde allikaid. siRNA-d käituvad sarnaselt miRNA-dega läbi RNA interferentsi. Mõned miRNA-d ja siRNA-d võivad põhjustada märklaud-geenide metüleerimist, mis lõpetab või vähendab nende geenide transkriptsiooni.
Antisenss-RNA-d on laialt levinud, enamus neist surub maha geene, kuid mõned võivad olla transkriptsiooni aktivaatorid. Antisenss-RNA võib seonduda mRNA-le ning seejärel moodustub kaheahelaline RNA, mille lagundavad ensüümid.
Pikad mittekodeerivad RNA-d reguleerivad eukarüootide geene. Üks neist RNA-dest on Xist, mis katab emaste imetajate ühe X kromosoomi ning see kromosoom inaktiveeritakse.
mRNA võib sisaldada regulatoorseid elemente nagu näiteks ribolüliti, 5’ mittetransleeritav regioon või 3’ mittetransleeritav regioon: need cis-regulatoorsed elemendid reguleerivad vastava mRNA aktiivsust. Mittetransleeritavad regioonid võivad sisaldada ka elemente, mis reguleerivad teisi geene.
RNA töötlemisel osalevad RNA-d
Mitmed RNA-d osalevad teiste RNA-de modifitseerimisel. Pre-mRNA-st lõigatakse splaissosoomidega välja intronid, mis sisaldavad erinevaid väikeseid tuuma RNA-sid (snRNA). Mõned intronid võivad olla ribosüümid. RNA-d saab modifitseerida ka nukleotiidide modifitseerimisega. Eukarüootides modifitseeritakse RNA nukleotiide üldjuhul väikeste tuumakese RNA-de abil (snoRNA; 60–300 nt), mida leidub tuumakeses ja Cajali kehakestes. snoRNA-d assotsieeruvad ensüümidega, mis juhitakse aluspaardumise abil RNA piirkonda, mida modifitseerima hakatakse. Seejärel modifitseerivad need ensüümid RNA nukleotiide. RNA võib olla ka metüleeritud.
RNA genoomid
Nagu DNA, kannab ka RNA geneetilist informatsiooni. RNA viiruste genoomid koosnevad RNA-st, mis kodeerib ka erinevaid viiruse valke. Viroidid on grupp patogeene, mis koosnevad ainult RNA-st, ei kodeeri valke ja replitseeritakse peremeestaime raku polümeraasiga.
RNA ümberpööratud transkriptsioonis
Viirused, mis kasutavad ümberpööratud transkriptsiooni replitseerivad oma DNA genoome kasutades matriitsahelana RNA-d. Seejärel transkribeeritakse DNA koopiatelt uued RNA-d. Retrotransposoonid levivad samuti kopeerides DNA-d ja RNA-d üksteise pealt.
Telomeraas sisaldab RNA-d, mida kasutatakse matriitsina eukarüootsete kromosoomide otste sünteesimiseks.
Kaheahelaline RNA
Kaheahelaline RNA (dsRNA) on RNA, millel on sarnaselt DNA-ga kaks komplementaarset ahelat. Mõnede viiruste geneetilise materjali moodustab dsRNA (dsRNA viirused). dsRNA-d (viraalne RNA või siRNA) võivad põhjustada eukarüootsetes rakkudes RNA interferentsi.
Kavandi
Enne Eesti omavalitsuste haldusreformi 2017. aastal kuulus küla Orissaare valda.
Ajalooliselt asus küla Jaani kihelkonnas.
Lossi tänav
Lossi tänav on mitme tänava nimi Eestis:
Labradori poolsaar
thumb|right|200px|Labradori poolsaar, Kanada Labradori poolsaar on suur poolsaar Kanada idaosas. Seda ümbritsevad Hudsoni laht läänest, Hudsoni väin põhjast, Labradori meri idast ja Saint Lawrence'i laht kagust.
Lossi tänav
Veel leiab Lossi tänava Karksi-Nuias ja Põltsamaal.
Labradori poolsaar
Poolsaar kuulub halduslikult Québeci ning Newfoundlandi ja Labradori provintsi.
Poolsaare pindala on umbes 1 400 000 km².
Lossi tänav
Eesti alevikes on sellenimeline tänav Alatskivil, Keila-Joal, Kuremaal ja Uuemõisas.
Küllo Arjakas
pisi|Küllo Arjakas Tallinna Linnamuuseumis 2014. aastal pisi|Küllo Arjakas 2021. aasta Kirjandustänava festivalil Küllo Arjakas (sündinud 10. oktoobril 1959) on Eesti ajaloolane ja poliitik.
Küllo Arjakas on uurinud peamiselt Eesti lähiajalugu, eriti riigi loomist, ning koostanud ajalooõpikuid.
Haridus
Ta lõpetas Pärnu 1. Keskkooli 1977. aastal. Aastatel 1979–1983 õppis ta Tartu Riiklikus Ülikoolis ajalugu.
2009. aastal sooritas ta Rahvusarhiivis arhivaari kutsetunnistuse eksami.
Ühiskondlik tegevus
Küllo Arjakas on Keskerakonna asutajaliige.
Alates 2006 oli ta Riigi Muinsuskaitse Nõukogu liige. Ta kuulus Vabadussõja võidusamba žüriisse (selle liikmed olid Andres Põder, Andres Alver, Ülar Mark, Mare Mikof, Jaan Elken, Urmas Reinsalu, Taavi Aas, Gunnar Laev, Laine Jänes, Aivar Reivik, Küllo Arjakas ja Jaak Aaviksoo).
Teoseid
pisi|Küllo Arjakas veebruaris 2011
Muu ajakirjanduslik tegevus
Ta on seoses ajalooteemadega andnud ajakirjandusele palju intervjuusid. Juhtis ühe saatejuhina (vaheldumisi Hardo Aasmäe ja Hallar Linnuga) Kuku Raadios saadet "Raadioentsüklopeedia". Pärast saatejuht Hallar Linnu surma 2012. aastal võttis ta üle Kuku Raadio iganädalase raamatusaate "Nädala raamat" juhtimise.
David Letterman
thumb
David Michael Letterman (sündinud 12. aprillil 1947) on Ameerika Ühendriikide saatejuht ja humorist.
Ta juhtis 33 aastat hilisõhtust vestlussaadet, alates 1982. aastast NBC saadet "Late Night with David Letterman" ja alates 1993. aastast CBS-i saadet "Late Show with David Letterman". Tema saade oli viimast korda eetris 20. mail 2015.
Roman Luuk
Roman Theodor Luuk (8. detsember 1889 Järvamaa – 17. jaanuar 1956 New York) oli eesti arst.
Ta lõpetas 1918 Tartu ülikooli arstiteaduskonna, Fraternitas Estica auvilistlane.
Osales Vabadussõjas arstina. Tallinna Linna Naha- ja Suguhaiguste Haigla juhataja.
1944 põgenes Saksamaale.
Saare valla vapp
thumb|Saare valla vapp Saare valla vapp on Jõgeva maakonnas asunud endise Eesti haldusüksuse Saare valla vapp.
Vapp kinnitati 20. novembril 1996.
Vapi kirjeldus
Hõbedasel kilbil roheline viieharuline okaspuutaim ja sinine vapitüvimik, milles püstiselt hõbedane kaheteralise mõõga käepide.
Põhjendus
Saare valla vapi ideestik tuleneb Kalevipoja sangarikujuga seotud kohamuistenditest. Teatavasti asuvat muistse vägilase mõõk kohalikus Kääpa jões. Kodupinnas ja -vetes peitubki see ürgjõud, millest tärkab ikka jälle uus elu (okaspuutaim) ning pärineb valla töökate inimeste varanduslik ja vaimne õitseng. Sinine värvus on vee kuid ka ustavuse ja vaimsuse võrdkuju, roheline värvus on looduse, samuti nooruse ja lootuse sümbol.
Aastaajad
Aastaajad on iga-aastaselt korduvad, looduslikult erineva ilmega aasta osad.
Aastaajad ilmnevad eriti selgelt parasvöötmes, vähem lähistroopikas ja arktilistel aladel. Lähisekvatoriaalses vöötmes ja mussoonkliimaga aladel võidakse aasta jaotada kaheks aastaajaks: kuivaks ja niiskeks perioodiks. Paljudes troopilistes piirkondades selgelt ilmnevaid aastaaegu ei olegi.
Astronoomilised aastaajad
Maa astronoomilised aastaajad korduvad iga troopilise aasta tagant. Astronoomiliste aastaaegade (astronoomiline kevad, suvi, sügis ja talv) eraldajateks on pööripäevad (kevadine võrdpäevsus, suvine päikeseseisak, sügisene võrdpäevsus ja talvine päikeseseisak). Astronoomilised aastaajad on tingitud Maa pöörlemistelje kaldest ekliptika ehk Maa orbiidi tasapinna suhtes.
Taevasfääril moodustab ekliptika kujutletava suurringjoone, mida mööda Päike aastaringselt näib kulgevat. Ekliptika asub taevaekvaatori suhtes 23°27' nurga all. Punkte, kus ekliptika taevaekvaatoriga ristub, nimetatakse võrdpäevsuspunktideks (sügiseseks ja kevadiseks võrdpäevasuseks) ehk ekvinoktsiumi punktideks.
Ekliptika ja ekvaatori vahelise nurga tõttu muutub aasta jooksul Päikese teekonna kõrgus taevaekvaatori suhtes, mis põhjustab aastaaegade vaheldumist Maa põhja- ja lõunapoolkeral. Kui ekliptika on taevaekvaatori kohal, käib Päike kõrgelt ja vastaval poolkeral on suvi ning vastaspoolkeral talv. Kui ekliptika on taevaekvaatori all, käib Päike madalalt (poolusel ei paista polaaröö jooksul üldse) ning vastaval poolkeral on talv ja vastaspoolkeral suvi (vastaspoolusel polaarpäev, mille jooksul päike ei looju päevade viisi).
Lisaks päevade erinevale pikkusele tekivad aastaaegade erinevused ka seetõttu, et Päikese kiired langevad Maale aasta jooksul erineva nurga all. Seetõttu saab suvel Maa pind ajaühikus rohkem päikeseenergiat, kuna kiired langevad järsema nurga all. Seevastu talvel, mil päikesekiired langevad maapinnale libamisi ja hajuvad atmosfääris, jõuab Maa pinnale vähem energiat.
Erinevused päeva pikkuses ja päikeseenergia hulgas põhjustavad Maa aastaajalisi temperatuurierinevusi.
Klimaatilised aastaajad
Klimaatilisi aastaaegu arvestatakse õhutemperatuuri muutuste järgi. Näiteks klimaatiline kevad algab, kui keskmine päeva õhutemperatuur jääb püsima vahemikku 5–13 kraadi. Eestis eristatakse kaheksat klimaatilist aastaaega: nelja põhiaastaaega (kevad, suvi, sügis ja talv) ning nelja üleminekuaastaaega (kevadtalv, varakevad, hilissügis ja eeltalv).
Fenoloogilised aastaajad
Fenoloogilisi aastaaegu eristatakse ilmastiku ja taimede iseärasuste järgi, kasutades kokkuleppelisi piire fenoloogiliste sündmuste ehk fenofaaside alusel. Ilmastiku järgi vahetuvad aastaajad tavaliselt varem kui astronoomilise kriteeriumi järgi. Näiteks fenoloogiline päriskevad algab vahtra õitsemahakkamisega. Fenoloogiliste aastaaegade nimetused on põhiliselt samad mis klimaatilistel aastaaegadel, lisaks põhiaastaaegadele on hilissügis, eeltalv, kevadtalv ehk eelkevad, varakevad, südasuvi.
Jeff Nuttall
Jeff Nuttall (8. juuli 1933 – 4. jaanuar 2004) oli inglise luuletaja, kirjastaja, näitleja, maalikunstnik, skulptor, trompetist, anarhist ja ühiskonna kommenteerija, kes mängis olulist rolli 1960. aastate vastandkultuuris.
Ta suhtles paljude USA Beat Generationi kirjanikega, eriti William Burroughsiga. Tema 1968. aasta raamat Bomb Culture oli üks tolle aja vastandkultuurirevolutsiooni võtmetekste, mis leidis seoseid peahoovuse ühiskondlikele normidele alternatiivide tekkimise ning ähvardava tuumakatastroofi vahel.
Nuttall oli üks häpeningi pioneere Suurbritannias.
Nuttall oli 1975–1976 National Poetry Society esimees. Tol ajal ol see selts lühikest aega koduks British Poetry Revivalile. Ta oli mitme üleriikliku ajalehe luulekriitik ning Poetry Society kandidaat Poeta Laureatuseks, kuid talle eelistati Ted Hughesi.
Nuttall töötas kunstiõpetajana.
Vanemas eas mängis ta mitmes filmis ja esines televisioonis.
2003 ilmus tema Selected Poems (inglise keeles Valitud luule).
Bronhiaalastma
Bronhiaalastma ehk kopsuastma ehk astma (ka hingeldustõbi) on hingamisteede krooniline põletikuline haigus, mille korral tekib mitmesuguste ärritajate mõjul hingamisteede ahenemine ja hingamise raskenemine (düspnoe).
Haigust põeb umbes 5% täiskasvanutest ja 7–10% lastest.
Arvatakse, et astmat põhjustab geneetiliste ja keskkonnategurite kombinatsioon.
Diagnoos põhineb sümptomite hindamisel, ravile reageerimisel aja jooksul ja hingamismahtude mõõtmisel ehk spiromeetrial.
Rebasesaba
Rebasesaba (Alopecurus) on kõrreliste sugukonda kuuluv rohttaimede perekond.
Perekonda kuulub 25–35 liiki.
Taimed on ühe- või mitmeaastased ning kasvavad põhjapoolkera parasvöötmes.
Kuninguste
Kuninguste on küla Saare maakonnas Saaremaa vallas.
Ajalooliselt asus küla Jaani kihelkonnas.
Aastatel 1977–1997 oli Kuninguste liidetud Tagavere külaga.
Enne Eesti omavalitsuste haldusreformi 2017. aastal kuulus küla Orissaare valda.
Pihuarvuti
pisi|PalmOne Zire 72s pisi|Apple Newton Pihuarvuti (inglise keeles personal digital assistant ehk PDA) on väike kantav arvuti, mis on peamiselt mõeldud isikliku teabe haldamiseks, aja plaanimiseks ja tegevuste korraldamiseks.
Pihuarvuti kasutab enamasti samasuguseid rakendusi kui tavaline arvuti. Suurt osa tänapäevastest pihuarvutitest saab internetti ühendada ja seega kasutada veebibrauserina. Uutel mudelitel on heli, mis võimaldab neid kasutada ka mobiiltelefoni või kaasaskantava pleierina. Paljusid pihuarvuteid saab Wi-Fi või traadita laivõrgu kaudu internetti, intranetti või ekstranetti ühendada. Suurel osal neist on puutetundlik ekraan.
Esimese pihuarvuti Organiser I töötas 1984 välja Psion. 1986 avaldati sellest parandatud versioon Organiser II ja sellele järgnes 1991 Psioni 3. seeria, millel oli täielik klaviatuur.
Mõistet "pihuarvuti" kasutas esimest korda 7. jaanuaril 1992 Apple'i tegevdirektor John Sculley, viidates Apple Newtonile. 1996 esitles Nokia esimest mobiiltelefoni 9000 Communicator, mis toimis ühtlasi pihuarvutina. Teine varajane uustulnuk sellel turul oli Palm, kes alustas 1996 mudeliga Pilot 1000.
Tänapäevaks on suurem osa pihuarvutitest vahetatud nutitelefonideks. Igal aastal müüakse üle 150 miljoni nutitelefoni, aga ilma telefonifunktsioonita pihuarvuteid müüakse umbes 3 miljonit.
Omadused
Tüüpilisel pihuarvutil on puutetundlik ekraan andmete sisestamiseks, mälukaardipesa, et andmete säilitamiseks saaks kasutada mälukaarte, IrDA, Bluetooth ja Wi-Fi. Kuid mõned neist ei pruugi olla puuteekraaniga. Neisse sisestatakse andmeid tavalise või peidetava klaviatuuri abil.
Tavaliselt kuuluvad pihuarvuti tarkvara hulka kalender, tegevuste loend, aadressiraamat, kalkulaator ja mingi lihtne tekstitöötlusprogramm. Kui pihuarvutiga saab internetti kasutada, on sellel tavaliselt veel e-post ja veebibrauser.
Puutetundlik ekraan
Paljudel pihuarvutitel, näiteks Apple Newton ja Palm Pilot, on puuteekraan ja tavaliselt mõned sageli kasutatavate programmide avamiseks mõeldud nupud. Puuteekraaniga mudelil võib kaasas olla ka eemaldatav puutepliiats. Ekraani nuppude valimiseks ja käskude andmiseks peab kasutaja ekraani puudutama, aga kerimiseks sõrme või puutepliiatsit mööda ekraani libistama.
Tüüpilised meetodid teksti sisestamiseks puutetundlikul ekraanil on
Kasutajate kogemused käekirja tuvastamisel on erinevad. Mõned leiavad, et see on kasutu ja ebatäpne, teised on tuvastamise kvaliteediga rahul.
Äriklassi puutetundlikud pihuarvutid, näiteks BlackBerry ja Palm Treo, on tavaliselt täieliku klaviatuuri ja kerimisnupuga, et lihtsustada andmete sisestamist.
Paljud pihuarvutid toetavad mõnda välist klaviatuuri. Eriklaviatuurid on kokkupandavad, et neid oleks lihtsam kaasas kanda.
Uuemad pihuarvutid, näiteks HTC HD2, Apple iPhone ja Palm Pre on täiustatuma puuteekraaniga, mis suudavad aru saada mitmest puudutusest korraga ja seega sisestada keerulisemaid käske, mis vajavad rohkem kui ühe sõrme kasutamist.
Mälukaardid
Kuigi paljudel varajastel pihuarvutitel ei olnud mälukaardi pesa, siis nüüd on enamikul neist Secure Digitali (SD) või CompactFlash-kaardi pesa. Mõnel pihuarvutil on USB-pesa, peamiselt selleks, et kasutada USB-mälupulki. Mõni pihuarvuti kasutab microSD-mälukaarte, mis ühilduvad SD-kaartidega, kuid on mõõtmetelt palju väiksemad.
Juhtmega ühendus
Kui esimesi pihuarvuteid sai tavaarvuti külge ühendada jadaliidese kaudu, siis tänapäeval on selleks USB-liides. Pihuarvuteid ei saa tavaliselt USB-kaabli abil omavahel ühendada, sest USB nõuab, et üks seade peab olema server, mis aga ei ole tüüpilise pihuarvuti funktsioon.
Mõnd varasemat pihuarvutit sai internetti ühendada kaudselt, jadaliidese kaudu ühendatud välise modemi abil, või otseselt, kasutades laiendplaati, millel on Etherneti port.
Traadita ühendus
Uutel pihuarvutitel on Bluetooth, mis on kandeseadmetes tänapäeval väga levinud. Bluetoothi saab kasutada klaviatuuri, kõrvaklappide, GPS-vastuvõtjate ja teiste lähedal asuvate Bluetooth-seadmete ühendamiseks. Veel saab Bluetoothi kasutada andmete saatmiseks ühest pihuarvutist teise.
Paljudel uutel pihuarvutitel on internetiühenduse loomiseks Wi-Fi tugi.
Kõiki nutitelefone ja mõnd pihuarvutit saab ühendada internetti traadita laivõrgu kaudu.
Vanadel pihuarvutitel aastast 1990–2006 oli tavaliselt IrDA (infrapunaliidese) port, mis võimaldab traadita suhtlemist väikese vahemaa tagant. Tänapäeval kasutavad seda tehnoloogiat üksnes vähesed mudelid, sest see on asendunud Bluetoothi ja Wi-Fi-ga. IrDA võimaldab tekitada ühenduse kahe pihuarvuti või pihuarvuti ja mingi muu IrDA-porti omava seadme vahel. Näiteks on IrDA-vastuvõtja mõnel printeril. Enamik universaalsetest pihuarvutiklaviatuuridest kasutab infrapunaliidest, sest paljudel vanadel pihuarvutitel on see olemas.
Sünkroonimine
Suur osa pihuarvutitest suudab oma andmeid sünkroonida rakendustega kasutaja personaalarvutis. See võimaldab kasutajal vastava tarkvara abil aadressiraamatut, kalendrit ja muud teavet nii pihu- kui ka personaalarvutis nii värskendada kui ka ühest seadmest teise saata. Tänu sellele ei pea kasutaja mõlemas seadmes andmeid eraldi muutma. Sünkroonimistarkvarad on näiteks Microsoft Outlook ja ACT!.
Sünkroonimine takistab salvestatud teabe kadumist, kui pihuarvuti kaotatakse, varastatakse või kui see katki läheb. Kui pihuarvuti vahetatakse või parandatakse, saab arvutist andmed uuesti kätte.
Sünkroonimine traadita side korral
Mõni pihuarvuti võib osa või kõiki oma andmeid sünkroonida, kasutades juhtmega ühenduse asemel traadita side võrguühendust.
Apple'i iOS seadmed, näiteks iPhone, iPod Touch ja iPad, saavad kasutada Apple MobileMe teenust, et sünkroonrida kalendrit, aadressiraamatut, e-posti, interneti järjehoidjaid ja muid andmeid ühe või mitme Mac OS X-i või Windowsi arvutiga, kasutades Wi-Fi-t või mobiilset andmesideühendust.
Palmi webOS nutitelefonid on sünkroonis pilvega. Näiteks Gmaili kasutades võivad kontaktid, e-post ja kalender olla sünkroonitud telefoni ja Google'i serverite vahel.
RIM müüb BlackBerry Enterprise servereid ettevõtetele ja seega saavad BlackBerry kasutajad traadita side ühendusega sünkroonida oma pihuarvutis olevaid andmeid oma ettevõtte Microsoft Exchange, IBM Lotus Domino või Novell GroupWise serveriga. E-post, kalendri sissekanded, tööülesanded ja memod, mida hoitakse ettevõtte serveris, sünkroonitakse automaatselt BlackBerryga.
GPS
Mõnes pihuarvutis on GPS-i vastuvõtja. See kehtib enamasti nutitelefonide kohta. Teised pihuarvutid võimaldavad ühendada välise GPS-vastuvõtja, mis kasutab pihuarvuti protsessorit ja ekraani, et kuvada asukoha teave.
GPS-iga pihuarvuteid saab kasutada auto navigatsiooniseadmena. See kuvab liiklusolusid, otsib sobiva marsruudi ja sellele jäävaid tuntud kohti. GPS-navigatsioonitarkvara pihuarvutile pakuvad näiteks TomTom, Garmin ja iGO.
Pihuarvutid ettevõtetele ja valitsusasutustele
Mõned ettevõtted ja valitsusasutused kasutavad mobiilsete andmete töötlemiseks võimsaid pihuarvuteid. Sellistel pihuarvutitel on tavaliselt palju lisavõimalusi, näiteks vöötkoodiluger, ruutkoodi luger, sõrmejälje luger, RFID kiipide luger, magnetkaardiluger või kiipkaardiluger. Peale lugemise võivad pihuarvutid ka infot kiipidesse kirjutada, samuti paberile printida.
Selliseid pihuarvuteid kasutatakse:
Meditsiiniline ja teaduslik kasutamine
Paljud ettevõtted on välja töötanud meditsiinitöötajatele mõeldud pihuarvutirakendusi, näiteks uimastite andmebaasid, raviga seotud infokogud ja meditsiiniuudised. Teenus AvantGo tõlgib meditsiiniartiklid nutitelefonis loetavasse vormingusse. Pendragon ja Syware on rakendused uurimistööde juhtimiseks, lubades kasutajal pihuarvutis sisestada andmeid keskandmebaasi.
Pihuarvutid koolis
Kuna mobiilne tehnoloogia on muutunud kiiresti populaarseks, siis on hakatud pihuarvutit üha enam kasutama ka õppevahendina. Seda kasutatakse enamasti digitaalsete märkmete tegemiseks. Õpilased saavad kontrollida õigekirja, muuta ja parandada sisestatud märkmeid. Lisaks on pihuarvutiga võimalik kasutada internetti üleslaaditud õppematerjali ning lugeda e-raamatuid ja õpikuid.
Tarkvara tootjad on hariduse jaoks välja töötanud selliseid rakendusi nagu sõnaraamatud, entsüklopeediad ja tekstitöötlusprogrammid.
Mida pihuarvutitega veel teha saab?
Pihuarvutit saab kasutada mitmes vormingus muusikafailide esitamiseks. Paljudel pihuarvutitel on sisseehitatud MP3-mängija.
Autorallihuvilised saavad pihuarvutit kasutada vahemaa, kiiruse ja aja kalkuleerimiseks. Seda teavet saab kasutada navigeerimiseks.
Sukeldujad saavad kasutada pihuarvutit hingamiseks vajaliku gaasisegu valmistamiseks ja rõhu muutumise planeerimiseks.
Lossi tänav (Tartu)
Lossi tänav (saksa keeles Schlossstrasse) on tänav Tartus, mis ühendab kesklinna ja Toomemäge.
Tänav lähtub Ülikooli tänavast, kulgeb edela suunas Toomemäkke, ristub vasakult Uppsala tänavaga ja lõpeb ristumisega Baeri tänavaga. See on 360 m pikk.
Lossi tänaval asuvad Heino Elleri nimeline Tartu Muusikakool (Lossi 15), Tartu Ülikooli Philosophicumi üks õppehoone (Lossi 3) ja Tartu Ülikooli ühiskonnateaduste instituudi õppehoone (Lossi 36). Tänava äärde jääb ka Riigikohtu hoone.
2018. aasta mais moodustati varem Lossi tänavale kuulunud tänavalõigust, mis ulatub endise sünnitusmaja (Lossi 36) hoonest Vana Anatoomikumi hooneni Uppsala tänav, mis nüüd Lossi tänavaga ristub.
Ajalugu
pisi|Lossi tänav 1991. aastal Arheoloog Vilma Trummali hinnangul oli praeguse Lossi tänava kohal tänav juba muinasaja lõpul, 11.–12. sajandil sai see puusillutise. Keskajal algselt Toomemäe järgi Doomi nime kandnud tänava ülemisest osast sai hiljem Schlossstrasse ehk Lossi tänav, alumine ots kandis Schmidestrasse ehk Sepa tänava nime.
Eesti NSV ajal oli Lossi tänava nimeks Aleksander Lätte tänav (helilooja Aleksander Lätte järgi) 1. oktoobrist 1948 kuni tagasinimetamiseni 1987. aastal.
Näppekeelpillide loend
Sellel leheküljel on loetletud näppekeelpille.
A
Akustiline basskitarr - Apalatši dultsimer - Arhilauto - Autoharp
B
Bağlama - Bajo sexto - Balalaika - Banduura - Bandurria - Bandžo - Barbat - Baritonkitarr - Basskitarr (elektriline) - Begena - Bordonua - Bugarija - Buzuki - Buzuq
C
Cavaquinho - Çeng - Charango - Cigar box guitar - Chitarra battente - Chitarrone - Cittern - Crwth - Cuatro - Cümbüş
E
Elektriharf - Elektrikitarr - Ektara
H
Harf - Harf guitar
I
Iiri bouzouki
K
Kacapi - Kannel - Kanuun - Kinnor - Kitarr - Kitarron - Klassikaline kitarr - Klavessiin - Kobza - Konghou - Kontigi - Kora - Koto - Krar - Kromaatiline kannel - Kutiyapi
L
Langeleik - Laud - Lauto - Liuqin - Lüüra
N
Nyatiti
O
Octave mandola
P
Pandura - Pipa - Portugali kitarr - Psalteerium
Q
Quin
S
Sallaneh - Sanxian - Saraswati veena - Sarod - Saung - Saz - Shamisen - Sitar- Surbahar
T
Tambura - Tamburica - Tanbur - Tar - Tea chest bass - Teorb - Tenorkitarr - Tiple - Torban - Tres - Tricordia - Tsitter
U
Ukulele - Uud
Z
Zhongruan - Zhu
Aruküla Põhikool
pisi|Aruküla Põhikool 2005 pisi|Aruküla Põhikool 2013 pisi|Aruküla Põhikooli direktor Avo Möls ja õppealajuhataja Maire Palusoo augustis 2005 Aruküla Põhikool on põhikool Aruküla alevikus Raasiku vallas Harjumaal.
Kooli aadress on Põllu 5. Aruküla Põhikooli direktor on Avo Möls.
See on valla neljast koolist suurim, koolis on 21 klassikomplekti, kokku 414 õpilast. Koolis töötab 54 inimest, neist pedagooge 32.
Koolil on oma raamatukogu, söökla, võimla ja staadion.
Koolis ilmus ajaleht "Aruküla kooli uudised", mida andis välja noorteühendus Aruküla Uudised. Koolis korraldatakse ka suuri ülearukülalisi üritusi, näiteks ehitatakse koostöös MTÜ Aruküla Kultuuriseltsiga igal aastal Aruküla lumelinna. Samuti on üks koolile omapärane üritus "Aruküla kooli mäng", kus võistlevad klassid õpetajate määratud ülesannetes.
Võõrkeeled: inglise keel A-keelena, vene keel B-keelena.
Sea Wind
A Wind (aastail 1989–2022 Sea Wind) on endine Silja Line'i ja seejärel Tallinki ro-pax-laev, mis müüdi 2022. aastal ja lahkus Läänemerelt.
Ehitatud 1972. aastal Helsingørs Skipsværfti laevatehases Helsingöris Taanis nimega Svealand ning kandnud ka nime Saga Wind. Alates 1989. aastast sõitis Sea Wind Silja Line'i tütarettevõtte SeaWind Line kaubamärgi all Turu-Stockholm liinil. Aastail 2015–2017 sõitis liinil Tallinn–Vuosaari, aastail 2017–2022 Muuga–Vuosaari.
Laeva alumisel tekil veetakse vaguneid, järgmisel tekil treilered ja alumise kajutiteki ahtriosas sõiduautosid. Vaguni- ja autotekki laaditakse ja lossitakse samal ajal. Praegu Tallinki laevana reisijaid peale ei võta.
8. jaanuaril 2015 asus Sea Wind Eesti lipu all liinile Tallinn–Vuosaari, 2017. aastal liinile Muuga-Vuosaari.
26. aprillil 2022 andis Tallink laeva üle uuele omanikule Rudniki Shipping ja Sea Wind lahkus Eestist.
Spass-Klepiki
Spass-Klepiki on linn Venemaal Rjazani oblastis. Asub Pra jõe paremal kaldal, 67 km kaugusel Rjazanist.
Polis
Polis (kreeka keeles πόλις 'linn') oli tüüpiline Vana-Kreeka linnriik, mis koosnes kesksest asulast ja selle lähiümbrusest.
Ajalugu
Tavaliselt paiknes polis kõrgeimale kaljule rajatud kindluse ehk akropoli jalamil. Linna südameks oli aga koosoleku- ja turuplats agoraa. Samuti oli polises kindlasti vähemalt üks tempel, tavaliselt rohkem.
Linn ise koosnes valdavalt kivivundamendile rajatud ühe- või kahekorruselistest põletamata tellistest elamutest. Tänavad olid enamasti väga kitsad, välja arvatud mõnedes kreeka kolooniates, kus tänavatevõrk oli algusest peale planeeritud. Tihti kattis tänavaid sillutis. Linna kaitsesid müürid.
Kreeka ühiskond oli linnadekeskne, sellest hoolimata, et enamik inimesi elas maal. Linnad olid majanduslikud, poliitilised ja religioossed keskused. Kuna poliste äärealad ei ulatunud kunagi polistest väga kaugele, olid ka maaelanikud linnaga tihedalt seotud.
Valitsemine
Koos poliste tekkimisega tekkis ka kodakondsuse mõiste. Kodanikkonna moodustasid täiskasvanud (relvakandmisvõimelised) mehed, kellel oli õigus omada maad ja osa võtta rahvakoosolekutest (umbes 10% elanikkonnast). Kodakondsuseta olid võõramaalased, orjad ja naised. Mitmetes polistes ei loetud kodanike hulka ka kõiki mehi, vaid ainult neid, kes olid piisavalt rikkad, et endale sõjavarustust osta.
Valitsusvormilt jagunesid polised kaheks: aristokraatlikeks ja demokraatlikeks. Demokraatlike poliste seas on parim näide Ateena. Aristokraatlik riigivorm oli aga levinuim. Aristokraatia üks erivorme oli ka oligarhia – valitsemisviis, kus võim kuulus vähestele väga rikastele aristokraatidele (Korintose polises). Vahel esines ka türanniat (valitses ainuvalitseja ehk türann), aga türannia ei püsinud kunagi eriti kaua.
Riigivõimu kõrgeim organ oli rahvakoosolek, millel osalesid kõik kodanikud. Rahvakoosolekutel valiti igal aastal ka riigiametnikud, kelle kohuseks oli juhtida sõjaväge ja korraldada igapäevaelu. Rahvakoosolekute kõrval eksisteeris ka valdavalt rikastest ja suursugustest kodanikest koosnev nõukogu, mis sageli täitis kõrgeima kohtuorgani ülesannet ja mitmetes polistes oli ka rahvakoosolekust tähtsam.
Polisega seotud mõisted
thumb|Ateena akropol oli kunagi Ateena polise tähtis osa Paljud sõnad on lõpuga "-polis" või lähtuvad sellest sõnast. Tavaliselt viitavad need sõnad teatud tüüpi linnale või haldusüksusele. Mõned näited:
Osa sõnu viitab ka linnaosadele või linnarühmadele:
Kuningate raamatud
Kuningate raamatud ehk Esimene Kuningate raamat ja Teine Kuningate raamat on raamatud Vanas Testamendis, milles on ära toodud peaaegu kogu Iisraeli monarhia ajalugu, kattes ligikaudu 350 aastat alates Saalomoni valitsemisajast kuni Iisraeli rahva ümberasustamiseni (vt Paabeli vangipõli).
Marcelino Sanz de Sautuola
Marcelino Sanz de Sautuola (1831 – 1888 Santander) oli Hispaania maaomanik, harrastusgeoloog ja -arheoloog, kes avastas Altamira koopamaalid.
Manuel Castells
pisi|Manuel Castells, 2017 Manuel Castells (sündinud 9. veebruaril 1942) on Hispaania sotsioloog, kes on tegelenud peamiselt linnasotsioloogia, infoühiskonna ja kommunikatsiooniteooriaga.
Castells sündis 9. veebruaril 1942 Albacete provintsis Hellíni väikelinnas.
Lõpetas keskkooli Barcelonas ning asus 16-aastaselt Barcelona ülikoolis õigusteadust ja majandust õppima. Osales Franco vastases üliõpilasliikumises ning oli sunnitud pärast kolmeaastast õppimist (kursus kestis 5 aastat) poliitilise pagulasena (arreteerimist ja piinamist vältides) Pariisi minema.
Õpetas 1967–1979 Pariisi ülikoolis, algul Nanterre'is ning 1970. aastast õppeasutuses École des hautes études en sciences sociales. Valiti 1979 sotsioloogia professoriks ja linna- ja regionaalse planeerimise professoriks California ülikoolis Berkeleys. Sai 2001 ka uurimisprofessoriks Kataloonia Vabas Ülikoolis Barcelonas.
Castells keskendus algul uue linnasotsioloogia arendamisele, pannes erilist rõhku sotsiaalsete liikumiste rollile linnamaastiku teisendamisel üle maailma. Hiljem tema uurimisala laienes, kulmineerides triloogias Information Age (Infoajastu; 1996–1998).
Castells vaatleb kolme põhimõõdet: tootmist, võimu ja kogemust. Sotsiaalse dünaamika allikateks, mis on üksteisele taandumatud, on majanduse organisatsioon, riigi ja selle institutsioonide organisatsioon ning nende viiside organisatsioon, kuidas inimesed oma elus kollektiivse tegevuse läbi tähendust toodavad.
Triloogias ta väidab, et "meie ühiskonnad struktureeruvad üha enam Võrgu ja Mina bipolaarse opositsiooni ümber" (1996, lk 3). Võrk tähendab uusi, võrgustatud organisatsioonivorme; Mina tähendab mitmesuguseid praktikaid, mille abil inimesed püüavad taaskinnitada identiteeti ja tähendust kiire muutumise maastikul.
Manuel Castells on kirjutanud üle 20 raamatu.
Isiklikku
Manuel Castells on abielus Emma Kiselyovaga. Tal on üks tütar, üks võõrastütar ja kolm lapselast.
Zelimhan Jandarbijev
Zelimhan Abdulmuslimovitš Jandarbijev (Janderbijev; 1952 Kasahstan – 13. veebruar 2004 Doha, Katar) oli end iseseisvaks kuulutanud Itškeeria Tšetšeeni Vabariigi presidendi kohusetäitja 1996–1997.
Jandarbijevi sünnikülaks peetakse vana tšetšeeni küla Starõje Atagi, kus on sündinud ka tantsija Mahmud Essambajev.
1981. aastal lõpetas ta Tšetšeeni-Inguši Riikliku Ülikooli.
Jandarbijev alustas tööelu 1969. aastal Kasahstanis. Ta oli lihttööline, müürsepp, puurija abi, korrektor ja Tšetšeeni-Inguši raamatukirjastuse tootmisosakonna juhataja.
Ta oli kirjanik, Tšetšeeni-Inguši ANSV Kirjanike Liidu liige, ajakirja Vikerkaar toimetaja, alates 1989. aastast Tšetšeeni-Inguši ANSV Kirjanike Liidu kirjanduslik konsultant.
Poliitiline tegevus
Jandarbijevi enda sõnul algas tema poliitiline tegevus sellest, et ta oli Groznõis kirjandusringi liige ja hakkas kirjutama vainahhikeelseid värsse, mis oli juba iseenesest nõukogudevastane nähtus.
Alates 1989. aastast oli Jandarbijev tšetšeeni ühingu "Bart" 'Üksmeel' esimees.
1990. aasta mais organiseeris Jandarbijev Vainahhi Demokraatliku Partei ja asus selle etteotsa. Partei põhiline programmiline eesmärk oli sõltumatu demokraatliku riigi loomine.
Novembrist 1990, pärast Tšetšeeni rahva üldrahvusliku kongressi moodustamist oli Jandarbijev selle täitevkomitee esimehe asetäitja (esimees oli Džohhar Dudajev, esimehe esimene asetäitja Jussup Soslambekov).
Kongressil moodustus kolm fraktsiooni, Doku Zavgajevi, Salambek Hadžijevi ja Jandarbijevi oma.
Itškeeria Tšetšeeni Vabariik
Aprillis 1993 toetas Jandarbijev president Džohhar Dudajevi otsust saata laiali parlament, Itškeeria Tšetšeeni Vabariigi Konstitutsioonikohus ja Groznõi linnanõukogu.
17. aprillil 1993 määrati Jandarbijev Džohhar Dudajevi seadlusega Tšetšeenia asepresidendi kohusetäitjaks, kellena tegeles ta põhiliselt ideoloogiliste küsimustega. Ta asus juhtima opositsiooni kuritegude uurimise valitsuskomisjoni ja esimese demokraatlikult valitud ning võimult tõugatud Gruusia presidendi Zviad Gamsahhurdia põrmu ümbermatmise komisjoni. Pärast seda olevat ta saanud hüüdnimeks "esimene matja".
Mais 1993 asus Jandarbijev Dudajevi valitsuse delegatsiooni etteotsa läbirääkimisteks opositsiooniga.
23. juulil 1993 kirjutasid Džohhar Dudajev ja Zelimhan Jandarbijev koos Inguššia juhtide Ruslan Auševi ja Boriss Agapoviga alla lepingule "Tšetšeeni-Inguši Vabariigi piiride määramise printsiipidest".
11. oktoobril 1993 teatas Jandarbijev Tšetšeeni televisioonis esinedes, et Tšetšeenia ei kavatse osaleda Venemaa Föderatsiooni Föderaalkogu valimistel.
Esimene Tšetšeenia sõda
Esimeses Tšetšeenia sõjas 1995. aasta jaanuari keskel juhtis Jandarbijev Tšetšeenia pealinna Groznõi kaitset Venemaa relvajõudude vastu.
14. märtsil 1995 kirjutas Tšetšeeni Vabariigi prokuröri kohusetäitja B. Bashanov alla määrusele kriminaalasjade alustamisest ja sanktsioonile Jandarbijevi arreteerimiseks (koos ülejäänud kuue Tšetšeenia liidri Aslan Mashadovi, Sultan Gelishanovi, Taimaz Abubakirovi, Šamil Bassajevi ja teistega). Jandarbijevit süüdistati paragrahvide 170 (võimu või ametiseisundi kuritarvitamine), 64 (Kodumaa reetmine) ja 77 (banditism) järgi.
Aprillis 1996, pärast president Džohhar Dudajevi tapmist Venemaa sõjaväeluure poolt, sai Jandarbijevist Tšetšeenia president.
Mai lõpus 1996 juhtis ta Tšetšeenia delegatsiooni, mis kohtus Venemaa presidendi Boriss Jeltsini ja peaminister Viktor Tšernomõrdiniga ning mille peetud rahuläbirääkimised lõppesid relvarahu allakirjutamisega 27. mail.
3. oktoobril 1996 peeti Moskvas läbirääkimisi Tšetšeenia ja Venemaa delegatsiooni vahel. Delegatsioone juhtisid Zelimhan Jandarbijev ja Venemaa valitsuse juht Viktor Tšernomõrdin.
Jandarbijev kandideeris Tšetšeenia presidendivalimistel 27. jaanuaril 1997, kuid kaotas väejuht Aslan Mashadovile, saades valimistulemuste järgi kolmanda koha. Aastal 1998 süüdistati Jandarbijevit selles, et ta seisis Aslan Mashadovile sooritatud atentaadi taga. Septembris 1998 süüdistas Mashadov Jandarbijevit vahhabismi importimises ning riigivastases tegevuses, sealhulgas valitsusvastastes kõnedes ja avalikes koosolekutes ning illegaalsete relvastatud rühmade organiseerimises. Pärast seda ühendas Jandarbijev Mashadovi-vastases opositsioonis jõud islamistidega.
Teine Tšetšeenia sõda
Pärast Tšetšeenia sõja taaspuhkemist 1999. aasta lõpus läks Jandarbijev Pakistani, seejärel Araabia Ühendemiraatidesse ning lõpuks asus elama Katarisse, kus ta otsis muslimite toetust Tšetšeenia üritusele. See tekitas Venemaa ja Katari vahel hõõrumisi, sest hoolimata Interpoli arreteerimisorderist 2001. aastast keeldus Katar Jandarbijevit välja andmast. Teda mainitakse ÜRO nimekirjas isikutest, keda kahtlustatakse sidemetes al-Qaedaga ning kellel olevat olnud kontakte Talebani liikumisega Afganistanis. Arvatakse, et tal oli oluline roll tšetšeeni mässuliste finantseerijate võrgustikus islamimaailmas.
Samuti süüdistati teda selles, et ta on segatud Moskva Dubrovka teatri hõivamisse tšetšeeni mässuliste poolt oktoobris 2002, mille vabastamise käigus tapeti pantvangivõtjate ja Venemaa terrorismivastase üksuse poolt umbes 120 pantvangi ja sissi.
Surm
13. veebruaril 2004 hukkus Jandarbijev autopommiplahvatuses Katari pealinnas Dohas. Jandarbijev, kes koos pojaga sõitis autoga tagasi mošeest reedepalvuselt, suri teel haiglasse. Väidetavalt said surma ka kaks tema ihukaitsjat ning tema teismeline poeg olevat raskelt viga saanud. Ilmselt olid pommi pannud Venemaa luureteenistuse töötajad (kes ise eitasid mis tahes osalust selles asjas).